/LĪGUMA PROJEKTS/

LĪGUMS Nr. 1/4-2.1/_____-2026
par multisensorās telpas aprīkojuma piegādi, uzstādīšanu un pieslēgšanu  PII "Mārupīte”
 Līguma parakstīšanas datums un vieta ir

pēdējā pievienotā droša elektroniskā paraksta

un tā laika zīmoga pievienošanas datums un vieta
Mārupes novada pašvaldība, reģ. Nr. 90000012827, juridiskā adrese: Daugavas iela 29, Mārupe, Mārupes novads, LV-2167 (turpmāk – Pasūtītājs), tās izpilddirektors Mārtiņš Slimbahs, kurš rīkojas uz Mārupes novada pašvaldības nolikuma pamata, no vienas puses, un 
_______, reģ. Nr. _____, juridiskā adrese: ____, LV-____ (turpmāk – Piegādātājs) tās ______, kurš rīkojas uz _______ pamata no otras puses, 
katrs atsevišķi saukta – Puse, abi kopā – Puses, 
pamatojoties uz iepirkuma “Multisensorās telpas aprīkojuma piegāde, uzstādīšana un pieslēgšana PII "Mārupīte””, identifikācijas Nr. MNP 2026/94 (turpmāk – Iepirkums) rezultātiem, 
noslēdz šādu līgumu (turpmāk – Līgums):
1. LĪGUMA PRIEKŠMETS 

1.1. Pasūtītājs uzdod un Piegādātājs apņemas ar saviem resursiem un darba rīkiem piegādāt, uzstādīt un pieslēgt multisensorās telpas aprīkojumu (turpmāk – Prece), saskaņā ar Tehnisko specifikāciju-Tehnisko piedāvājumu (1. pielikums) un Piegādātāja iesniegtajam cenu piedāvājumam.
1.2. Preces piegādes adrese: PII “Mārupīte”, Viskalnu iela 4a, Tīraine, Mārupes novads.

2. Līguma summa un norēķinu kārtība

2.1. Līguma summa ir ____ EUR (_______) bez Pievienotās vērtības nodokļa (turpmāk – PVN). PVN tiek maksāts saskaņā ar Latvijas Republikā spēkā esošo nodokļa likmi.

2.2. Ja Piegādātājs pieprasa, Pasūtītājs maksā avansu līdz 30% apmērā no Līguma summas 20 (divdesmit) dienu laikā no avansa rēķina iesniegšanas dienas Pasūtītājam.

2.3. Preces piegādes un uzstādīšanas cenā ir iekļautas visas izmaksas, kas saistītas ar Preces piegādi, uzstādīšanu, nodošanu Pasūtītājam un pieslēgšanu, remontu Preces garantijas termiņa laikā, kā arī visi Latvijas Republikā noteiktie nodokļi, nodevas un citas izmaksas, kas rodas Piegādātājam, izpildot Līgumu. 

2.4. Pēc Preces piegādes, uzstādīšanas un pieslēgšanas Piegādātājs sagatavo un iesniedz Pasūtītājam nodošanas – pieņemšanas aktu, ko paraksta abas Puses.

2.5. Šajā Līguma punktā noteiktos maksājumus Pasūtītājs veic 30 (trīsdesmit) dienu laikā, skaitot no dienas, kad Pasūtītājs ir saņēmis no Piegādātāja rēķinu. Piegādātājs sagatavo rēķinu strukturētā (mašīnlasāmā) XML (Extensible Markup Language) formātā. Strukturētais elektroniskais rēķins nosūtāms uz Pasūtītāja e-adresi E-REKINI@90000012827, norādot struktūrvienības kodu “34 PII “Mārzemīte”” un Pasūtītāja Līguma numuru. Rēķinam pievieno rēķina pielikumu PDF formātā. Pasūtītājs nepieņem un neapmaksā neatbilstoši Līguma noteikumiem noformētu rēķinu. Ja rēķins ir noraidīts, Piegādātājam pienākums iesniegt kredītrēķinu, kā arī atkārtoti iesniegt pareizi un Līguma nosacījumiem atbilstoši aizpildītu strukturētu rēķinu (e-rēķinu). Šādā situācijā, strukturētā elektroniskā rēķina (e- rēķina) apmaksas termiņu skaita no dienas, kad Piegādātājs iesniedzis jaunu rēķinu.

2.6. Par apmaksas dienu uzskatāma diena, kad Pasūtītājs pārskaitījis naudu uz rēķinā norādīto Piegādātāja bankas kontu, ko apliecina attiecīgais maksājuma uzdevums.

3. PRECES PIEŅEMŠANAS kārtība un pieņemšana
3.1. Piegādātājs saskaņā ar Līgumu un Latvijas Republikā spēkā esošajiem normatīvajiem aktiem nodrošina Preces piegādi, uzstādīšanu un pieslēgšanu 3 (trīs) mēnešu laikā no Līguma abpusējas parakstīšanas dienas, Pusēm iepriekš saskaņojot Preces piegādes datumu un laiku. Par Preces piegādes datumu uzskatāms datums, kad Puses parakstījušas Preces piegādes dokumentu – preču pavadzīmi-rēķinu.
3.2. Preču piegāde un uzstādīšana tiek uzskatīta par pabeigtu, kad Prece ir piegādāta, uzstādīta un pieslēgta un Līgumā noteiktie darbi ir izpildīti pilnā apjomā, Piegādātājs ir iesniedzis Pasūtītājam Preču nodošanas – pieņemšanas aktu un abas Puses to ir parakstījušas.

3.3. No preču pavadzīmes-rēķina abpusējas parakstīšanas brīža uz Pasūtītāju pāriet viss risks par Preces bojājumu vai zaudējumu, ciktāl uz šādu bojājumu vai zaudējumu netiek attiecinātas Piegādātāja garantijas. 
3.4. Pasūtītājs, pieņemot Preci, pārbauda Preces atbilstību Līguma un tā pielikuma prasībām, kā arī tās kvalitāti. Ja Prece neatbilst Līguma noteikumiem, vai konstatētas tehniskas nepilnības, Pasūtītāja pilnvarotais pārstāvis sagatavo defektu aktu. Piegādātājs par saviem līdzekļiem trūkumus un/vai defektus novērš 10 (desmit) darba dienu laikā vai, ja Prece ir bojāta vai citādi neatbilst Līguma un Latvijas Republikas normatīvo aktu prasībām, un minētos faktus nav bijis iespējams konstatēt līdz preču pavadzīmes-rēķina parakstīšanas brīdim, apmaina Preci pret Līguma noteikumiem atbilstošu Preci šajā punktā noteiktajā kārtībā un termiņā. 

3.5. Pasūtītājs, parakstot nodošanas – pieņemšanas aktu, apstiprina, ka Prece ir piegādāta, uzstādīta un pieslēgta atbilstoši Līguma prasībām un tā ir darba stāvoklī.
3.6. Par informāciju, kas nepieciešama Līguma izpildei un kas nav iegūstama patstāvīgi, Piegādātājs iesniedz Pasūtītājam pieprasījumu e-pasta sūtījuma veidā.
3.7. Pasūtītājs iesniedz Piegādātājam pieprasīto informāciju, ja tāda ir Pasūtītāja rīcībā, ne vēlāk kā 3 (trīs) darba dienu laikā pēc pieprasījuma saņemšanas dienas, nosūtot to e-pasta sūtījumā.
4. PASŪTĪTĀJA TIESĪBAS UN PIENĀKUMI

4.1. Pasūtītājs:

4.1.1. par Līguma ietvaros piegādāto, uzstādīto un pieslēgto Preci un tās atbilstību Līgumam paraksta nodošanas – pieņemšanas aktu;
4.1.2. veic apmaksu par Līguma noteikumiem atbilstošu Preci.
5. PIEGĀDĀTĀJA TIESĪBAS UN PIENĀKUMI

5.1. Piegādātājs apliecina, ka tam ir zināmi ar Preces piegādi saistītie apstākļi, kas Piegādātājam varētu būt būtiski savu Līgumā noteikto saistību izpildei, un Piegādātājs apņemas neizvirzīt Pasūtītājam nekādas pretenzijas šajā sakarā, izņemot gadījumus, ja Pasūtītājs nav izpildījis savas Līgumā noteiktās saistības.

5.2. Piegādātājs nekavējoties informē Pasūtītāju par apstākļiem, kas jebkādā veidā varētu ietekmēt Līgumā noteikto saistību izpildi.
5.3. Piegādātājs: 

5.3.1. pēc Preces piegādes un uzstādīšanas veikt Preces darba spēju pārbaudi;
5.3.2. apņemas veikt piegādātās Preces garantijas remontu vai nomaiņu saskaņā ar Līguma 6. nodaļas noteikumiem;
5.3.3. nodrošina kvalitatīvu Līguma izpildi;

5.3.4. apņemas nenodot ar Līgumu uzlikto pienākumu izpildi trešajām personām;

5.3.5. par Līgumam atbilstošas Preces piegādi un tās atbilstību Līgumam paraksta nodošanas – pieņemšanas aktu.

5.4. Piegādātājs nodrošina, ka:

5.4.1. Preces ir nelietotas, tās nav atradušās demonstrācijā, kā arī tajās nav iebūvētas lietotas vai atjaunotas detaļas, visas Preces ir brīvas no jebkādiem apgrūtinājumiem no trešo personu puses, nevienam citam nav pārdotas, uzdāvinātas, ieķīlātas, iznomātas, izīrētas, nepastāv strīds par tās piederību un ierobežojumi vai aizliegumi tās nodošanai Pasūtītāja īpašumā;

5.4.2. Preces ir bez bojājumiem, pilnībā funkcionējošas un piegādātas ražotāja un Pasūtītāja noteiktajā komplektācijā. Reizē ar Preču piegādi Piegādātājs nodod Pasūtītājam arī visu dokumentāciju par Precēm, tajā skaitā tās uzstādīšanas un lietošanas un citas instrukcijas, sertifikātus, tehnisko dokumentāciju u.tml.
6. GARANTIJAS NOTEIKUMI
6.1. Precei jābūt marķētai un ar instrukciju latviešu valodā, atbilstoši Latvijas Republikā spēkā esošiem normatīvajiem aktiem.

6.2. Piegādātājs Precei nodrošina vismaz 24 (divdesmit četri) mēnešu garantiju no preču pavadzīmes – rēķina abpusējas parakstīšanas dienas. Garantijas laikā Piegādātājs nodrošina Preces garantijas remontu.
6.3. Gadījumā, ja no Pasūtītāja vainas neatkarīgu iemeslu dēļ, Precei garantijas termiņā rodas kāds bojājums vai defekts, vai Prece nestrādā atbilstoši tās darbības kvalitātes prasībām, Pasūtītājs nekavējoties par to rakstiski informē Piegādātāju, un Piegādātājs bez papildus samaksas 30 (trīsdesmit) kalendāro darba dienu laikā no Pasūtītāja pretenzijas saņemšanas brīža:

6.3.1. veic Preces remontu;

6.3.2. bojāto Preci nomaina pret Preci, kura ir atbilstoša Līguma prasībām;

6.3.3. atmaksā Pasūtītājam naudu, kas Piegādātājam ir samaksāta par Preci.

6.4. Pēc Līguma 6.3.3. apakšpunktā norādītā maksājuma saņemšanas Pasūtītājs nodod un Piegādātājs pieņem Preci atpakaļ. Piegādātājs Preces atgriešanu nodrošina ar saviem resursiem un uz sava rēķina. Par Preces nodošanu un pieņemšanu Pušu pārstāvji paraksta Preces atgriešanas aktu. 

7. PUŠU ATBILDĪBA

7.1. Līguma saistību neizpildes gadījumā vainīgā Puse atlīdzina otrai Pusei radītos tiešos zaudējumus.

7.2. Par Līgumā noteiktā Preces piegādes termiņa nokavēšanu Pasūtītājs ir tiesīgs pieprasīt no Piegādātāja līgumsodu 0,1% apmērā no Līguma summas par katru nokavējuma dienu, bet kopsummā ne vairāk par 10% no Līguma summas. Pasūtītājam ir tiesības līgumsodu ieturēt no Piegādātājam izmaksājamās Līguma summas.

7.3. Par jebkuru Līgumā noteiktā apmaksas termiņa nokavējumu Piegādātājs ir tiesīgs pieprasīt no Pasūtītāja līgumsodu par katru nokavēto dienu 0,1% apmērā no Līguma summas, bet kopsummā ne vairāk par 10% no Līguma summas.

7.4. Līgumsoda samaksa neatbrīvo Puses no Līguma izpildes un Puses var prasīt kā līgumsoda, tā arī Līguma noteikumu izpildīšanu.

8. NEPĀRVARAMAS VARAS APSTĀKĻI
8.1. Puses nav atbildīgas par savu Līgumā noteikto saistību neizpildi, nepienācīgu izpildi vai izpildes nokavēšanu, ja to cēlonis ir nepārvaramas varas apstākļi, kas radušies pēc Līguma abpusējas parakstīšanas dienas. Par nepārvaramas varas apstākļiem Līguma izpratnē ir atzīstamas dabas stihijas (zemestrīce, plūdi, vētra), ugunsgrēki, streiki, jebkuras kara un teroristiskas darbības, ko Puses nevarēja paredzēt un novērst, kā arī jebkādi valsts vai pašvaldības institūciju izdoti normatīvie akti, kas attiecas vai ietekmē Līgumā noteikto saistību izpildi.
8.2. Pusei, kas nepārvaramās varas apstākļu iestāšanās dēļ nespēj izpildīt savas Līgumā noteiktās saistības, nekavējoties rakstiski jāinformē par to otra Puse, norādot to cēloni, rašanās laiku un izbeigšanās laiku, ja tas ir iespējams, un jānorāda, no kura brīža tā atsāks pildīt līgumsaistības, kā arī jāveic visi nepieciešamie pasākumi, lai nepieļautu vai mazinātu zaudējumu rašanos. Paziņojumam jāpievieno nepārvaramas varas apstākļu iestāšanos pierādoši dokumenti, ko izsniegusi attiecīga kompetenta valsts vai pašvaldības iestāde.

8.3. Nepārvaramas varas apstākļu iestāšanās gadījumā, ja ir izpildīti Līguma 8.2. punkta noteikumi, Pusei nav jāatlīdzina otrai Pusei to dēļ radušies zaudējumi. Puses šajā gadījumā vienosies pat to, vai turpināt šajā Līgumā minētās saistības vai izbeigt Līguma darbību.
9. STRĪDU IZSKATĪŠANAS KĀRTĪBA

9.1. Visi strīdi un domstarpības, kas radušās starp Pusēm saistībā ar Līgumu un kuras Puses nevar atrisināt pārrunu ceļā, tiek risinātas Latvijas Republikas tiesā, Latvijas Republikas normatīvo aktu noteiktā kārtībā.
10. LĪGUMA GROZĪŠANA UN TĀ IZBEIGŠANA
10.1. Līgumu var grozīt vai lauzt, abām Pusēm rakstiski vienojoties un ievērojot Publisko iepirkumu likuma (turpmāk – PIL) 61. panta prasības. Visi Līguma grozījumi noformējami rakstiski un pievienojami Līgumam kā neatņemamas sastāvdaļas. 

10.2. Līguma grozījumi pieļaujami PIL 61. pantā noteiktajos gadījumos un kārtībā, tostarp:

10.2.1. iestājoties jebkādiem apstākļiem, kas atbilst jebkuriem no PIL 61. panta otrajā un trešajā daļā minētajiem priekšnoteikumiem;

10.2.2. grozījumi var attiekties uz izmaiņām termiņos, ja izmaiņām par pamatu ir jauni vai iepriekš neparedzēti, objektīvi apstākļi, kas radušies pēc Līguma noslēgšanas, Līguma izpildes laikā un kas Līguma slēgšanas brīdī nepastāvēja vai nebija saprātīgi un precīzi prognozējami;

10.2.3. grozījumu apjoms ir neierobežots, ciktāl PIL attiecībā par konkrētiem grozījumiem nenosaka citādāk. Puse, kura iniciē izmaiņas, iesniedz otrai Pusei rakstveidā pamatojošu iesniegumu, pēc kā Puses lemj par izmaiņu pieļaujamību.

10.3. Pasūtītājam ir tiesības vienpusēji izbeigt Līgumu nosūtot Piegādātājam rakstisku paziņojumu 10 (desmit) dienas iepriekš, ja iestājies vismaz viens no šādiem gadījumiem:

10.3.1. ir uzsākta Piegādātāja labprātīga vai piespiedu likvidācija, uzsākts maksātnespējas process vai apturēta Piegādātāja saimnieciskā darbība;

10.3.2. Piegādātājs nepilda Līguma nosacījumus;

10.3.3. Līguma izpildes laikā Piegādātājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

10.4. Piegādātājam ir tiesības vienpusēji izbeigt Līgumu nosūtot Pasūtītājam rakstisku paziņojumu 10 (desmit) dienas iepriekš, ja Pasūtītājs nepilda Līguma nosacījumus.
10.5. Līguma izbeigšanas gadījumā Piegādātājs atmaksā Pasūtītājam izmaksāto avansu (ja piemērojams). 
11. CITI NOSACĪJUMI

11.1. Visos jautājumos, kas nav tieši atrunāti Līguma noteikumos, Puses vadās pēc Latvijas Republikā spēkā esošajiem normatīvajiem aktiem.
11.2. Puses ir izlasījušas Līgumu, piekrīt tā noteikumiem un apstiprina to ar saviem parakstiem.
11.3. Ja kādai no Pusēm tiek mainīts juridiskais statuss, Puses amatpersonu pārstāvības tiesības, Līguma kontaktpersona vai kāds no Līgumā minētajiem Puses rekvizītiem, telefona, e-pasta adrese, biroja, pasta adrese u.c., Puse nekavējoties (ne vēlāk kā trīs darbdienu laikā) rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. 

11.4. Kontaktpersonas Līguma izpildes laikā:

11.4.1. no Pasūtītāja puses ar tiesībām parakstīt nodošanas-pieņemšanas aktu: ______, e-pasta adrese: ______, tālr. Nr.: +371 _________;

11.4.2. no Piegādātāja  puses: _______, e-pasta adrese: ______, e-pasta adrese: ______, tālr. Nr.: +371 _________. 
11.5. Pusēm ir pienākums neizpaust trešajām personām informāciju, kas tām kļuvusi zināma Līguma saistību izpildes gaitā.

11.6. Līgums sagatavots latviešu valodā, kas parakstīts ar drošu elektronisko parakstu un satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Katrai Pusei ir pieejams abpusēji parakstīts Līgums elektroniskā formātā.
12. Pušu rekvizīti UN PARAKSTI
	Pasūtītājs:

Mārupes novada pašvaldība
Reģ. Nr. 90000012827

Daugavas iela 29, Mārupe,
Mārupes novads, LV-2167
marupe@marupe.lv
Tālr. nr.: +371 67934695 

AS “SEB banka”

Konts: LV69UNLA0003011130405
___________________________
/M. Slimbahs/
	Piegādātājs:
_______ /nosaukums/
Reģ. Nr. ________
Adrese: ________, LV-_____
e-pasts: 
Tālr. nr.: +371 _______
AS ”______”

Konts: __________
____________________

/_______/



DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
2

